Slovenija uvodi nadzor granice s Mađarskom, a Austrija će tijekom večeri uvesti nadzor slovensko-austrijske granice, objavljeno je u Sloveniji. Slovenska vlada demantirala je teze da se Slovenija i Hrvatska dogovaraju o nenadziranom koridoru kojim bi izbjeglice mogle krenuti prema Austriji i Njemačkoj.

Slovenska ministrica unutarnjih poslova Vesna Gyorkos Žnidar kaže da o tome nije bilo govora te da su obje zemlje članice EU i takve odluke bi bile u suprotnosti s pravnim sustavom Unije.

Premijer Miro Cerar rekao je da će u slučaju dolaska većeg broja migranata ili izbjeglica postupati u skladu sa schengenskom uredbom i u skladu sa slovenskim i europskim pravom. To očito znači da će Slovenija izbjeglice, kao i u dva slučaja do sada, vraćati u Hrvatsku ako pokušaju ući u Sloveniju.

>> U pola sata u Tovarnik stiglo 15 kombija. Volonteri: Izbjeglice su dehidrirane i izmučene

>> Mađarski Humveeji s oružjem približavaju se granici, ozlijeđeno 2 djece i 20 policajaca